Viive Aamisepp
Viive Aamisepp (pärast abiellumist (aastast 1969) Viive Käro; 21. aprill 1936 Haapsalu – 22. juuli 2023 Kärdla) oli eesti näitleja. Aamisepp lõpetas 1956. aastal Tallinna 2. Keskkooli, õppis aastatel 1958–1961 Tartu Riiklikus Ülikoolis inglise keelt ja töötas 1957–1961 Tallinnas ökonomistina ja näitles Jaan Tombi nimelises Rahvateatris. Aastatel 1961–2009 töötas ta Rakvere Teatris. Tema viimaseks etenduseks enne pensionile suundumist jäi "Cyrano de Bergerac". Ta oli Eesti Teatriliidu liige aastast 1965 ja Eesti Näitlejate Liidu liige aastast 1993. Tema abikaasa oli näitleja Volli Käro. Nende poeg on ajaloolane Allan Käro.